നൗഷാദിനെ നഷ്ടമായത് കാഴ്ച ജനിച്ച ദിവസം കൊച്ചി ദേശങ്ങള്ക്ക് അപ്പുറത്തുള്ള മനുഷ്യബന്ധത്തിന്റെ കഥ പറഞ്ഞ കാഴ്ച ഇറങ്ങിയിട്ട് പതിനേഴ് വര്ഷം തികഞ്ഞ ദിവസമാണ് വെള്ളിയാഴ്ച. അതേ ദിവസം ഉറ്റ സുഹൃത്തും കാഴ്ചയുടെ നിര്മാതാവുമായ നഷ്ടമായതിന്റെ ഞെട്ടലിലായിരുന്നു സംവിധായകന് ബ്ലെസ്സി. സ്കൂളിലും കോളേജിലും സഹപാഠിയായിരുന്ന നൗഷാദുമായുള്ള സൗഹൃദമാണ് മലയാളികള് നെഞ്ചേറ്റിയ കാഴ്ച എന്ന ചിത്രത്തിന് ജന്മം നല്കിയത്. തിരുവല്ല എസ്സിഎസ് ഹൈസ്ക്കൂളിലും തുടര്ന്ന് മാര്ത്തോമ കോളേജിലും ബ്ലെസ്സിയുടെ ജൂനിയറായിരുന്നു നൗഷാദ്. ഇരുവരുടേയും ആദ്യ ചിത്രമായിരുന്നു 2004 ആഗസ്റ്റ് 27ന് തിയറ്ററുകളിലെത്തിയ കാഴ്ച. തിരുവല്ല മര്ത്തോമ സഭാ ആസ്ഥാനത്തെ ഓഡിറ്റോറിയത്തില് നൗഷാദിന്്റെ മൃതദേഹം പൊതുദര്ശനത്തിന് വെച്ചപ്പോള് ബ്ലെസിയ്ക്കും നൗഷാദിനും സംസ്ഥാന ചലച്ചിത്ര പുരസ്ക്കാരങ്ങളും കാഴ്ച സമ്മാനിച്ചു. മികച്ച നവാഗത സംവിധായകനുള്ള പുരസ്ക്കാരം ബ്ലെസിയ്ക്ക് ലഭിച്ചപ്പോള് ജനകീയ സിനിമയ്ക്കുള്ള അവാര്ഡ് നൗഷാദും ഏറ്റുവാങ്ങി. മികച്ച നടനായി മമ്മൂട്ടിയും മികച്ച ബാലതാരങ്ങളായി യഷ്, സനുഷ എന്നിവരും തെരഞ്ഞെടുക്കപ്പെട്ടു. 2004ലെ ഗുജറാത്ത് ഭൂകമ്ബത്തെത്തുടര്ന്ന് ഉറ്റവര് നഷ്ടപ്പെട്ട് സ്വന്തം നാട്ടില്നിന്നും ചിതറിക്കപ്പെട്ട പവന് എന്ന ബാലനും കുട്ടനാട്ടുകാരനായ ഫിലിം ഓപ്പറേറ്റര് മാധവനുമായിരുന്നു സിനിമയിലെ കേന്ദ്ര കഥാപാത്രങ്ങള്. ദേശം, ഭാഷ, പ്രായം എന്നീ വ്യത്യാസങ്ങള്ക്കതീതമായി മാധവനും കൊച്ചുണ്ടാപ്രി എന്ന പവനും വളര്ത്തിയെടുക്കുന്ന സ്നേഹമാണ് കഥയുടെ പ്രധാന ആകര്ഷണം.